Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänase külalise sõnul
on Jumal viimas meid ühte uude normaalsusesse,
aktiveerides meid nägema, tundma ja kuulma nähtamatut maailma
kui osana me igapäeva reaalsusest.
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Šotimaalt pärit Sarah Jane sai usklikuks täiskasvanueas,
kuid saades ristitud Püha Vaimuga, hakkas toimuma midagi üleloomulikku
põhjustades temas üleloomulikku nälga ja kirge Jumala suhtes.
Siis aga hakkas ta nägema nähtamatut maailma,
mis oli ta jaoks reaalsemgi veel, kui tavamaailm.
Nii on ta igatsus,
et iga usklik võiks elada selles samas üleloomuliks sfääris.
Milline imeline igatsus!
Küsisin ta käest enne saate algust,
kuna ta on "nägija" ja näeb nähtamatusse maailma,
mida ta just praegu näeb?
Näen hetkel siin paigas ingleid ja nende elevust kõige siinse üle.
Taeva poolt on hetkel ootus,
et iga me vaataja saaks osa sellest, mida Jumal on tegemas.
Jumal tahab anda igale vaatajale plahvatuslikult uue nägemise,
mis on neile kättesaadav just praegu.
Kogen Jumala au ja rõõmu üle selle kõige,
sest see on mõeldud Ta koguduse jaoks just praegu.
See pole vaid üksikute, vaid paljude jaoks.
Tegu on ühtse kogudusele mõeldud võidmisega
näha vaimumaailma.
See on see uus asi, mis on tulemas,
kuigi oleksime juba kõik pidanud seda tegema,
kuna algkoguduse usklikud tegid seda.
Aga hetkel on see kui avatud aken te jaoks,
omandada midagi, mis on Piibli mõistes normaalne.
Ütle neile, kes seda ei mõista,
mida sa mõtled vaimulike meelte ja sfääri all
ja kuidas seda aktiveerida?
Paulus ütleb Efeslastele 6:18: "Palvetage igal ajal Vaimus."
Me oleme sageli arvanud, et see tähendab keeltes rääkimist,
samas, kui ma usun,
et Paulus mõtles hoopis vaimusfääris palvetamist
ja selle sfääri kaasamist palvesse.
Ja kui ta ütles, et peame kinnitama oma silmad nähtamatule,
siis me kasutame selleks oma vaimseid meeli.
Mis need vaimulikud meeled on?
Vaimus kuulmine, nägemine, maitsmine, puudutamine ja lõhnataju
ehk kõik me meeled on täiega aktiveeritud
olemaks kaasas kõige vaimusfääris toimuvaga,
mis on Jeesuse sõnul meile igati kättesaadav.
Nii et meil on me loomulikud meeled
tajumaks kõike loomulikus sfääris toimuvat,
aga meis usklikena on aktiveeritud ka vaimulikud meeled.
See on kui jäämäega, millest on ookeanis vaid tipp näha,
aga millest 95% jääb vee alla.
Nähtamatu vaimusfäär on ka kui see 95%.
Pole siis ime, kui me seda ei mõista, kui omame vaid 5% infot selle kohta.
Absoluutselt.
Nii ongi, et me näeme vaid veidike,
saades vaid silmanurgast millestki veidi aimu.
Me võime isegi kuulda Jumala häält
ja teha, mida Johannes tegi Ilmutuse raamatu 4. ptk.'s,
kus ta pöördus vaatama, kui Jumala hääl teda kõnetas.
Kuid kogemaks kogu "jäämäge", tuleb minna sügavamale,
mõeldes: "Mulle tundub, et ma kuulsin midagi.
Mulle tundub, et ma nägin midagi.
Mis see oli?"
Ja siis me hakkame treenima oma meeli
vaimusfääri suhtes,
et saada täisversioon sellest, mida Jumal tahab, et me näeksime.
Nõnda nagu ma nägin täna siin stuudios ingleid.
Ma kogesin elevust ja tundsin nende kohalolu,
mispeale lülitasin vaimus oma meeled sisse
ja nägin neid ingleid ning nende elevust,
mõeldes: "Mida inimesed ütlevad ja kuidas nad reageerivad?"
Taevas jälgib, kuidas me liigume.
Su igatsus on, et kõik saaks sellest osa
ja mitte vaid vähesed valitud.
See on ka osa sellest uuest, mida Jumal on tegemas.
Peale seda, kui said kastetud ja täidetud Püha Vaimuga,
lahvatas kõik üleloomulik su elus.
Mis toimus?
Kõik muutus elavaks mu jaoks.
Hakkasin nägema vaimus sõnu ja nägemusi,
sõltumata sellest, olid mu silmad avatud või kinni.
Hakkasin nii kuulma kui nägema sõnu.
Hakkasin nägema ingleid
ja vahel isegi Jeesust kuskil ruumis, kus viibisin.
Nägin unenägusid ja nägemusi
ja sain inimeste jaoks tunnetusesõnu, kui nende eest palvetasin.
Nii näiteks nägin ahelaid nende kaela ümber
või rõhumise pilvi nende üle, millest Jumal tahtis neid vabastada.
Probleemidest on ju palju lihtsam lahti saada,
kui neid näed,
nähes neid palve ajal ka kadumas.
Absoluutselt.
See ongi see, mida tähendab vaimus palvetamine.
Me oleme kaasatud vaimusfääri, vaatame, mis seal toimub
ja näeme palve kaudu seda muutumas.
Me näeme, kuidas inglid tegutsevad ja mida Jumal on tegemas,
sest Ta tahab näidata neid asju meile,
kui oma kaasteenijatele ja sõpradele siin maa peal.
Nii et see on partnerlus Jumalaga ja samas ka suhtlemine,
kui igatseme olla kaasatud vaimusfääri.
Samas nõuab harjutamist.
Üks asi, mis on tõeliselt põnev,
on see, et sa näed kui röntgen-nägemusi.
Näed sa siis nii mõnda kehaosa, teades, et see vajab tervendamist?
Absoluutselt.
Jumal elustas kord mu meeled, kui kõndisin mööda tänavat.
See oli kui üks plahvatus vaimus,
mille peale hakkasin nägema ja kuulma,
mis inimeste ihudes toimub.
Otsekui röntgenpildina.
Inimesed liikusid kui aegluubis ja ma nägin seda kõike.
Samas teadsin, et see on miski, mida võin oodata,
kui inimeste eest palvetan,
saades teada, milline nende kehaosa vajab tervenemist.
Tegu on Vaimu tööga, kes teab, mida me vajame.
Ta teab, kas me vajame tervenemist oma endokriinsüsteemis, meeltes
või ka andestamatuse vallas, mis mõjutab ka negatiivselt me ihu.
Jumala Vaim teab, mida me vajame
ja Ta teab ka, kuidas seda meile näidata.
Üks teine kord, mil Jumal avas ootamatult mu meeled,
oli siis, kui kõndisin mööda tegusat tänavat Glasgows,
kus ma ka elan.
Kõik muutus korraga kui aegluubis pildiks
ja väga rahulikuks
ja ma hakkasin nägema
mulle vastu kõndivate inimeste vaimset rõivastust.
Rõivastust, mis kätkes endas ahnust, himu, viha või hirmu.
See on see, millega inimesed olid vaimses sfääris riietatud
ja see šokeeris mind.
Küsisin Jumalalt, mida see tähendab ja Ta avas mu kõrvad,
mispeale kuulsin heli, mida need vaimsed riided tegid.
See heli kõlas erinevatel lainepikkustel
ja hirmu heli oli kõige kohutavam, mida olen eales kuulnud.
Jumal ütles ka,
et hirmu heli jõuab kaugemale kõigist teistest vaimsetest helidest,
mida inimesed oma ihudes kannavad.
See kõik toimus vaid mõne sekundi jooksul,
aga vaimusfääris tundus see kui aegluubis nähtud film,
kus see tundus terve igavikuna.
Kogen ja tajun kõike seda sama reaalselt isegi praegu.
Me küsime sageli, kas saatan suudab lugeda me mõtteid?
Tema ja ta deemonid ei pea seda isegi tegema,
sest me kanname endaga kaasas kõike seda, millega "koostööd" teeme
ja see teeb oma häält.
Nii et saatan kuuleb seda ja juba teab.
Seetõttu on ülimalt oluline murda lahti
ükskõik millistest vaimsetest piirangutest,
mida kas teadlikult või alateadlikult omame.
Mida sa mõtled vaimsete piirangute all?
Üks vaimne piirang on hirm.
Tehes koostööd hirmu vaimuga, olen ma kui riietatud sellega.
Või mis veelgi hullem - kui hirm on pikka aega olnud mu elus,
siis see lausa istub mul kukil ja ma lausa elan hirmu all.
Nii tasub küsida: "Püha Vaim,
kuidas ma hakkasin tegema koostööd hirmu vaimuga?
Kuidas see sai osaks minust?
Püha Vaim, valgusta, kust see alguse sai?"
Ta näitab meile ja kui me murrame selle väe oma elus,
parandades meelt sellest, et oleme hirmuga koostööd teinud,
siis saame ka vabaks sellest.
Teate, mis on veel tore?
Paljudel teist pole seda võimalust, et Sarah palvetaks te eest üks ühele.
Küll aga on tal and Jumalalt, anda teile edasi kõike seda,
mida Piibel ütleb, et te peaks tegema.
Sarah, sa räägid kavatsuslik olemisest.
Mida sa selle all mõtled?
Kavatsuslikkus tähendab fokusseeritust.
Me peame nägema asju ja siis tegutsema.
Nagu ennist öeldud - kui oleme näinud või kuulnud midagi,
peame keskenduma sellele ja olema kavatsuslikud.
Nõnda nagu seda oli Johannes Ilmutuse raamatus.
Peame treenima end nägema, mis toimub.
Tahan julgustada teid lugema Taanieli ja Hesekieli raamatuid,
kus on mitmeid vaimulikke kujundeid.
Juba kõik see, mida Hesekiel kirjeldab 1. ptk.'s, on üle mõistuse,
pannes küsima, kuidas on võimalik,
et Jumal tegutseb selliselt nähtamatus sfääris.
Kui aga treenime oma meeli Heebrealastele 5:14 viisil,
saame ka küpseks selles,
olles kui polaroid fotokaamera, mis toob pildi aeglaselt esile.
Nii peame treenima end ja jälgima neid asju,
küsides: "Jumal, mida Sa tahad mulle öelda ja näidata?",
et me ei magaks midagi maha.
Me ei peaks kartma esitada küsimusi.
Kuna see puudutab väga ka mind ennast,
küsiksin selguse mõttes üle.
Kui ma arvan, et ma nägin midagi,
aga samas see käis nii ruttu, et ma pole isegi kindel, et seda nägin,
siis mida ma tegema peaks?
Ma võtaksin hetke ja ütleksin: "Issand, mis see oli?"
ja siis ma maandaks enda teadlikult täielikku rahuseisu, öeldes:
"Issand, ava mu silmad
ja valgusta mu südamesilmi Efeslastele 1:18 moel,
kus kõlab palve: "Ava mu silmad, et võiksin näha ja tunda Sind rohkem.
Mida Sa tahad mulle just praegu ilmutada ja näidata?"
Ja siis palu, et Issand näitaks sulle.
Oled sellest kindlasti tuhandetele inimestele õpetanud
ja oma uhiuue raamatu kaudu laiendad oma andi veelgi.
Raske uskuda, et palju enam inimesi suudaks teha seda, mida sa teed.
Seda võib ju olla raske uskuda,
aga kuna saatan teab,
kui olulise anniga on koguduse jaoks tegu,
siis ta on teinud kõikvõimaliku, et seda blokeerida,
külvates mõtteviisi: "Me ei taha seda asja oma kogudusse.
Hoiame ikka kõik kena ja korralikuna,
kui isegi mitte teatud mõttes religioossena."
Samas kui Jumal ütleb:
"Ma olen täiega plahvatamas oma koguduses,
vabastades valgustatust oma koguduse keskele
läbi oma koguduse silmade ja südame,
et kogudus võiks olla üks võidukas Pruut,
kellena Kristus soovib seda enne oma naasemist näha."
Usun siiralt, et aeg, mille keskel praegu elame,
on aeg, kus Jumal ütleb: "Kogudus, näe ja tunne mind.
Näe ja paljasta inimestele, mis on nähtamatus sfääris toimumas,
et inimesed saaksid tõeliselt vabaks selles,
mida saatan tahab blokeerida meid nägemast."
Mida sa soovid kogu südamest neile,
kes loevad su uut raamatut ja kuulavad su õpetusi CD'del?
Mida sa soovid, et nendega juhtuks?
Usun, et kõik me vaatajad saavad kogema
plahvatuslikke kohtumisi elava Jumalaga.
Te õpite tundma Püha Vaimu ja järgima Tema teid,
leides ka Jeesuse, kes on väravaks nähtamatusse sfääri.
Te näete Tema palet ja Kuningriiki viisidel, kui ei kunagi varem.
See saab väestama teid ja kogu Kristuse Ihu,
mis saab liikuma võidus ja kogema vallutusi kui ei eales varem.
Usun, et nüüd on aeg selleks.
Ma usun sama.
Sarah Janel on võime kanda teile üle midagi,
mis kiirendab te kasvu
oma vaimulike meelte rakendamise vallas.
Nii palun tal ka palvetada te eest peale pausi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
Te kõik teate, kuidas arstid viivad läbi füüsilise tervise kontrolli.
Kuid olete te kunagi kuulnud vaimuliku elu tervisekontrollist?
Sa õpetad sellest.
Jah.
On oluline olla täiesti vaba võtmaks Jumalalt vastu seda ilmutust
nii selgelt ja täpselt, kui vähegi võimalik.
Nii et kõik, mis jääb sellele ette
nagu näiteks koostöö hirmu või andestamatuse vaimuga.
Piibel õpetab, et andestamatus võib olla suurim takistus
saamaks kätte, mis Jumalal on meie jaoks.
Nii et kui me ei tegele oma elus andestamatusega,
ei saa me ka kätte nähtamatus sfääris peituvat täiust,
mis Jumalal on meie jaoks.
Ka võib olla tegu põlvkondlike teemadega,
millest me ei pruugi isegi teadlikud olla,
sest me lihtsalt ei tea või meile pole räägitud.
Nii saame jälle paluda Pühal Vaimul näidata meile,
mis takistab meil saada kaasatud vaimusfääri
ja Ta näitab teile,
nõnda nagu Ta on seda paljudele näidanud,
et näidata meile, kus need takistused on.
Tean isegi paljusid kristlasi, kes käivad selgeltnägijate juures
ja erinevatel vaimsetel kogunemistel.
Olen kohanud inimesi, kes ütlevad,
et nad tunnevad Jumalat ja Püha Vaimu,
aga nad ei tunne Jeesust.
Kuid nad tunnevad vaimumaailma ja nende vaime juht kõnetab neid.
Nii tuleb rääkida neile inimestele Jeesusest
kes on ainus uks, mille kaudu siseneda vaimumaailma.
Mul on nii hea meel, et sellest nii põhjalikult õpetad,
sest mu kolleegid ütlevad, et see on nii oluline.
Sa õpetad millestki, mida sa nimetad salajaseks aiaks.
Räägi lühidalt, mida see endast kujutab?
Salajane aed on ligipääs sellesse nähtamatusse sfääri,
millest oleme rääkinud.
See on üks kohtumispaik, mis on saadaval kõigi jaoks,
kes tahavad kohtuda Jeesusega.
See on kutse olla koos Temaga
ja minna paika, millest Matteuse 6:6 räägib,
et kohtuda Temaga ühes salajases paigas.
Tegu on õitsengu ja viljakuse aiaga,
millest isegi Johannese 15. ptk. räägib.
Koht kus olla ja olla ühes ning üks Jeesusega.
Mulle tohutult meeldib Ülemlaul,
mis räägib armasloost meie ja Jeesuse vahel.
Me kohtume oma Armsamaga, kes viib meid viljakasse aeda
ja viljaka kasvuni.
Kogesin sellist isiklikku kutset peale väga rasket aega oma elus,
kus mu ristitütar hukkus väga traagilises õnnetuses.
Mina ja mu abikaasa olime väga raskes sisus,
teadmata, kuidas palvetada või edasi liikuda.
Kuid Jumala Vaim kõnetas mind ühe vanema jumalasulase kaudu,
kes kutsus mu kõrvale ühel tervenemiskursusel,
kus osalesin mõnda aega peale me ristitütre surma.
Ta ütles mulle:
"Näen, kuidas Jeesus kutsub sind istuma Temaga puu alla."
Niipea, kui ta seda ütles, sai see täiesti selgeks mu jaoks
ja ma nägingi Jeesust istumas seal otsekui vanaaegsel pikniku pingil.
Ja Ta ütles: "Tule istu koos minuga."
Niipea, kui olin kuulnud seda jumalasulast seda ütlemas,
kuulsin seda otsekui Jeesuse suust, nähes Ta kukalt ja selga.
Ta istus imeilusa vaatega erakordses aias,
mille ees laius imeline maastik ja mäed,
mida olin harjunud lapsena nägema.
See kõik tundus nii lihtne ja vabastav istuda maha koos Temaga
ja just seda ma tegingi.
Nägin ja kogesin vaimus, kuidas ma seda tegin.
Istusin koos Temaga mõnda aega, pannes oma pea Ta õlale
ja Ta ütles: "Lihtsalt ole rahus. Lihtsalt ole minuga.
Unusta kõik viimaste kuude valu, lein ja õudused."
See tervenemine on kättesaadav ka teile.
Kogu see kurvastus, raskus ja segadus, mida endas kannate,
on lahendatav seal rahupaigas.
Temaga kohtumise paigas, mis on nii lihtne ja vabastav
ja mis pole mõeldud vaid raskete aegade jaoks,
vaid igaks päevaks.
Mõtlesin sel hetkel:
"Kõik, mida vaid tegema pean,
on olema Sinuga Jeesus siin salajases paigas.
Pean vaid kohtuma Sinuga selles aias,
mille oled pannud valmis mu jaoks."
Usun, et see on ka teie jaoks.
Igaühe teie jaoks on olemas oma salajane, eraldatud aeg,
kus olla koos oma Päästja Jeesusega,
kes tahab tuua teile tervenemist, rõõmu ja vabanemist.
See on nii lihtne. Ei mingit pingutamist.
See on nii rahustav ja imeilus.
See on ka läheduse paik.
Paik, kus tunda, kes me Armsam, kes me Peig on,
milles peitub ka võti saamaks osa kõigest Jumalariigis peituvast
just praegusel ajal ja ajastul.
Tahan, et paluksid hetke pärast lühikese palve,
et meil kõigil oleks usku siseneda sellesse salajasse aeda.
Kuid esimene asi enne sinna sisenemist
on omada isiklikku suhet Jumalaga.
Seetõttu korrake palun järgnevat palvet minu järel,
et saada osa suurimast armastusest,
mida ükski inimene siin maa peal kogeda võiks.
Jumala ehedast ja puhtast armastusest.
Korrake seda palvet minu järel ja mõelge seda kogu südamest:
Kallis Jumal,
olen patune.
Mul on siiralt kahju kõigi oma tehtud vigade pärast,
kuid ma usun, et Su veri puhastab mind.
Ja kuna ma olen nüüd puhas,
siis Jeesus, tule mu ellu.
Aitäh, et päästad mind mu pattudest.
Ma teen Sinust oma elu Issanda, aamen.
Palveta palun, Sarah.
Näen vaimus, kuidas Jeesus avab teile ukse just praegu.
Palun, et kuuleksite Teda ütlevat: "Ma tunnen sind."
Jeesus kutsub teid astuma sisse sellest uksest,
mille Ta teile just praegu avab.
Ma õnnistan teid sisenema sinna hingamispaika,
et olla koos Jeesusega
ja õppida Teda tundma nõnda nagu Tema tunneb teid.
Ühtlasi õnnistan ma teid võimega
näha ja kogeda Teda kõigi oma vaimulike meeltega;
siseneda ingellikku sfääri
ja kõigisse vaimumaailma nähtamatutesse sfääridesse.
See kõik saab nähtavaks teile,
kui kohtute Jeesusega seal salajases paigas.
Õnnistan teie kohtumist Temaga seal juba täna.
Elu tundub libisevat käest igapäevaste tegevuste tavalises rütmis
Sa ärkad,
käid dušši all,
paned riidesse,
kannad hoolt teiste eest,
sõidad tööle,
töötad täiega 8h,
võib-olla ka 9h
ja võib-olla isegi 10h.
Siis sõidad tagasi koju,
teed süüa,
vaatad telekat,
ja heidad magama.
Üks ja sama etteaimatav tsükkel päevast päeva,
kuust kuusse,
aastast aastasse
ja sa mõtled, kas see ongi kogu elu?
Samas on muutus siiski võimalik.
Su elu jaoks on üks suurem eesmärk.
Midagi, mida vaid sina saad teha.
Üks plaan ja juhis, mis oli olemas juba enne su sündi.
Tee, mis on loodud vaid sulle ja mida mööda vaid sina saad minna.
Päevast päeva, tund tunni järel.
Kui otsustad selle kasuks, saab ka su saatus ilmsiks.
Kutse on olemas.
Oled sa valmis avastama kõike elu poolt pakutavat?
Kas tahad teada, mille jaoks sind tõeliselt loodi?
Kas igatsed enamat?
Kas igatsed avastada oma eesmärki?
Pakume sulle mõjuvõimast raamatut, mis näitab sulle teed.
Saad selle tasuta alla laadida ekraanil nähtava kodulehe kaudu.
Järgmises saates...
See sama võidmine,
mis tegi Taavetist kui karjusest kuninga,
saab välja valatud ka teie elu üle.
Mina olen Dale Mast.
Vaadake meid järgminegi kord,
sest on aeg hakata nägema oma elu uuest vaatenurgast.
Kas sa ise või su lähedane on maadelnud edutult haigusega?
omamata mingitki lootust?
Mu külalised olid samas kohas,
kuniks Jumal tervendas nad üleloomulikult.
Nüüd on nad valmis jagama sinuga, mida Jumal neile näitas,
et ka sina võiks saada terveks.
Külasta ekraanil nähtavat kodulehte,
et näha seal tervenemisteemalisi videoid.
Ära jää ilma oma imet täis kohtumisest!
Hitleri võimule saades
saadeti üks väike juudi tüdruk koonduslaagrisse,
kus teda piinati, sunniti sunnitööle ja toideti napilt.
Üle 100 ta sugulase tapeti julmalt.
Kui ta sealt vabanes,
oli ta kibestumisest nii haige, et ta vajas 27 operatsiooni.
Siis aga avastas ta ilmutuse, mis muutis täiega ta elu.
Oled sa kunagi mõelnud, et elus on midagi enamat?
Saamaks teada selle loo lõppu, külasta ekraanil olevat kodulehte.
Soovides toetada TV7't, võite helistada 900 1770 (hind 10 eur)
Tõlge: Anne-Ly Raukas